Dejan Brđović
Dejan Brđović (Kraljevo, 21. februar 1966 — 21. decembar 2015) bio je odbojkaški trener i nekadašnji kapiten odbojkaške reprezentacije SR Jugoslavije, za koju je odigrao 300 utakmica . Sa reprezentacijom osvojio je bronzanu medalju na Letnjim olimpijskim igrama 1996. održanim u Atlanti. 

Oženjen, otac dvoje dece, sina Alekse i kćerke Aleksandre koji su krenuli očevim stopama.

Igračka karijera 
Prve odbojkaške korake je napravio u odbojkaškom klubu „Žiča“ koji je tada bio član Prve srpske lige.
 Posle matične „Žiče“ karijeru je nastavio u Odbojkaškom klubu Ribnica, u kome je izgradio svoju igračku karijeru i stigao do dresa državnog reprezentativca. Godine 1984, odlučio se na prelazak u beogradsku Crvenu zvezdu. Bila je to najveća afera u istoriji jugoslovenske odbojke, „crveno-beli“ su čak izbačeni u niži stepen takmičenja . Na čelu sa Dejanom Brđovićem, korifejem generacije, zvezda je slovila za ekipu koja je igrala značajnu ulogu u šampionatu Jugoslavije. U sezoni 1989/90, zauzeli su treće mesto u nacionalnom šampionatu, 1991/92 drugo i pehara pobednika Kupa . Nastupao je za timove iz Grčke i Italije. Igračku karijeru je završio u dresu Radničkog iz Kragujevca 2006. godine

Trenerska karijera 
Brđović je trenersku karijeru započeo u Radničkom iz Kragujevca sa kojim je u sezoni 2006/07. osvojio prvo mesto u ligaškom delu šampionata i stigao do finala domaćeg plej-ofa i polufinala Kupa Srbije . Posle Radničkog iz Kragujevca, bio je trener ženskih klubova Asistela iz Novare i Baku Rabite iz Azerbejdžana, a potom trener ženskog odbojkaškog kluba Vizura  Krajem 2009. godine, preuzeo je funkciju generalnog direktora Odbojkaškog kluba „Ribnica“ iz Kraljeva. Proslavljeni reprezentativac imao je sa matičnim klubom ugovor na dve godine, ali se saradnja raskida godinu dana ranije 

Kao trener :
 OK Radnički - Kragujevac (2004 - 2007. god)
 ŽOK Asistel Novara - Italija (2008. god) - treći u Ligi šampiona 
 ŽOK Baku Rabita iz Azerbejdžana
 Ženski odbojkaški klub Vizura 
 Generalni direktor OK „Ribnica“ - Kraljevo 
 ŽOK Baku Rabita iz Azerbejdžana

Reference

Spoljašnje veze 
 

Srpski odbojkaši
Srpski olimpijci
Jugoslavenski olimpijci
Treneri
Olimpijci na Ljetnjim olimpijskim igrama 1996.
Odbojka na Olimpijskim igrama 1996.
Biografije, Kraljevo